b"\n_START_ARTICLE_\nEsdeveniment de Txeli\xc3\xa0binsk\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nQuant a danys materials i personals, els mitjans de comunicaci\xc3\xb3 van informar d'almenys 1000 persones ferides (de les quals m\xc3\xa9s de 100 van haver de ser traslladades a hospitals), la majoria, fruit de l'ona expansiva produ\xc3\xafda per l'explosi\xc3\xb3, ja que aquesta va provocar la destrossa de finestrals, cristalls i danys materials en edificis. Segons el portaveu del Ministre d'Interior, ning\xc3\xba ha resultat ferit de gravetat. D'altra banda l'ag\xc3\xa8ncia RIA Novosti va informar que alguns oficials van ser testimonis d'una explosi\xc3\xb3 gegantesca produ\xc3\xafda a 10.000 metres. L'Acad\xc3\xa8mia Russa de les Ci\xc3\xa8ncies va estimar que el meteorit podria pesar 10 tones._NEWLINE_M\xc3\xa9s de 700 persones van sol\xc2\xb7licitar atenci\xc3\xb3 m\xc3\xa8dica en la Prov\xc3\xadncia de Txeli\xc3\xa0binsk, dins de les quals 159 s\xc3\xb3n nens. Funcionaris de salut van dir que 112 persones havien estat hospitalitzades i d'acord amb les autoritats dues persones es consideren en condici\xc3\xb3 greu. La majoria de persones es van veure afectades per cristalls trencats ._NEWLINE_Diversos ve\xc3\xafns de les prov\xc3\xadncies de Txeli\xc3\xa0binsk, Sverdlovsk i Orenburg (a m\xc3\xa9s de regions kazakhs confrontants) van ser testimonis de la forta resplendor dels objectes flamejants en el cel. L'esdeveniment va atreure l'atenci\xc3\xb3 de videoaficionats que van gravar la traject\xc3\xb2ria de l'asteroide i la conseg\xc3\xbcent explosi\xc3\xb3. Despr\xc3\xa9s de l'explosi\xc3\xb3, 20 nens d'una escola i d'una guarderia van resultar ferits pel trencament dels cristalls en aquesta primera i un incendi a l'altre centre produ\xc3\xaft a les 9:20 hora local. Associated Press va informar al Ministre d'Interior que 600 m\xc2\xb2 de paret i terrassa d'una f\xc3\xa0brica de zinc va quedar destrossada. La caiguda de fragments tamb\xc3\xa9 va afectar a la prov\xc3\xadncia d'Aktobe.\n_START_SECTION_\nReaccions\n_START_PARAGRAPH_\nEl primer ministre rus Dmitri Medv\xc3\xa9dev va confirmar la not\xc3\xadcia de l'impacte i va declarar que era \xc2\xabuna prova de la vulnerabilitat del planeta\xc2\xbb i que aquest \xc2\xabnecessita protegir-se contra successos futurs\xc2\xbb.  _NEWLINE_L'esdeveniment ha estat definit com una detonaci\xc3\xb3 en l'aire, una explosi\xc3\xb3 d'un meteorit durant el seu pas a trav\xc3\xa9s de l'atmosfera.\n_START_SECTION_\nContext\n_START_PARAGRAPH_\nL'esdeveniment coincideix amb l'aproximaci\xc3\xb3 a la Terra de l'asteroide 2012 DA14, el pas proper del qual es preveia en 16 hores abans que es produ\xc3\xads l'explosi\xc3\xb3. No obstant aix\xc3\xb2, no existeix relaci\xc3\xb3 entre tots dos esdeveniments."